Document ID: /roh_data/filtered/fineweb-2-filterrobots_roh.jsonl.gz/3915

Uschè blers centers da transit n'ha quai anc mai dà en Grischun. E tuttina na vegnan las capacitads en ils otg centers er questa stad betg a bastar. Perquai saja il Grischun pront da prender en funcziun centers temporars, di Christian Rathgeb.
Gia uss sajan ils otg centers numnadamain occupads per 70 fin 90%. Uschia na restia nagut auter che d'augmentar las capacitads cun prender en funcziun centers temporars en alloschis da la protecziun civila, per exempel a Cuira u a Domat.
Grischun fa pretensius a la Confederaziun
Il cusseglier guvernativ responsabel fa dentant era pretensiuns cleras a la Confederaziun. Quella duai augmentar las capacitads dal corp da guardias da cunfin, avair avunda persunal tar il servetsch da novitads e registrar ils fugitivs. E la Confederaziun duai era procurar che requirents che na pon betg restar, vegnian tramess enavos en lur pajais.
RR actualitad 07:10